Kidwelly

Kidwelly (walisisk Cydweli) er en by og et samfunn i Carmarthenshire i det ssørvestlige Wales, omtrent 11 km nordvest for Llanelli. Den ligger ved elven Gwendraeth over Carmarthen Bay. Lokalsamfunnet omfatter også landsbyene Mynyddgarreg og Llangadog. I henhold til folketellingen for 2024 har byen en estimert befolkning på 3745 innbyggere.«Kidwelly Community in Wales», City Population

Blant byens severdigheter er festningen Kidwelly Castle fra 1106, en bro og byport fra 1300-tallet, den gamle kaia som nå er et naturreservat og et industrimuseum. 

 Historie 

Den eldste dokumenterte formen av navnet, «Cetgueli», er nedtegnet av munken Nennius, som skrev på 800-tallet.«Around the town», Kidwelly Town Council. Én teori er at navnet betyr landet, territoriet eller kongeriket Cadwal. En annen teori er at navnet er en kombinasjon av de to ordene Cyd (ledd/sammenføying) og Gweli (seng), som refererer til byens beliggenhet ved samløpet av elvene Gwendraeth Fawr og Gwendraeth Fach. En lokal legende sier at Cunedda, stamfar til det kongelige dynastiet Gwynedd, invaderte området på 400-tallet, men ble drept og begravet på en høyde som nå kalles Allt Cunedda, nord for Kidwelly. «Timeline», Kidwelly History Society. Lewis, Samuel (1849): «Kidwelly, or Cydweli», A Topographical Dictionary of Wales; s. 445–456. 

Det store og godt bevarte festningen Kidwelly Castle på nordbredden av elven Gwendraeth Fach og St. Mary's Church på sørsiden av elven ble begge grunnlagt av de invaderende normannerne tidlig på 1100-tallet.Murphy, K (2021): The Archaeology of the Medieval Towns of Southwest Wales: Kidwelly (PDF). Llandeilo: Dyfed Archaeological Trust; s. 4. Den eldste festningen på stedet var en struktur av typen motte-and-bailey, bestående av jord og tømmer. I løpet av 1200-tallet ble festningen gjenoppbygd i stein, som en del av Edvard Is strategi med «stålring» for å styrke kontrollen over Wales. Steinfestn ingen ble bygget i henhold til den nyeste strategiske militære tenkningen. Det hadde en konsentrisk design med én sirkel av forsvarsmurer plassert innenfor en annen for å tillate at festningen kunne holdes selv om yttermuren skulle falle. Det store vakthuset ble påbegynt sent på 1300-tallet, men det ble ikke ferdigstilt før i 1422. Cadw: «Kidwelly Castle (Grade I) (11876)», National Historic Assets of Wales. Festningen ble beleiret i 1403 av styrker lojale mot Owain Glyndŵr som en del av hans opprør som hadde som mål å gjenvinne walisisk uavhengighet. Owain Glyndŵr's forces attack Kidwelly..., Kidwelly History Society.

Et jorde i den nærliggende skogen Kingswood, Maes Gwenllian, er kjent som stedet for et slag i 1136, der Gwenllian ferch Gruffydd, søster av Owain Gwynedd og hustru til Gruffydd ap Rhys, ledet ektemannens tropper i kamp mot en normannisk hær under hans fravær. Hun antas å ha blitt drept enten under slaget eller kort tid etterpå. «Heroes and Heroines of Wales: Gwenllian» (PDF), Cadw. Welsh Government. 2013.

Under den industrielle revolusjonen ble byen et viktig senter for blikkindustrien. Et blikkverk ble etablert nord for byen i 1737, som antas å ha vært kun det andre slike verket i Storbritannia. Verket stengte i 1941, men noen av bygningene og maskineriet står fortsatt;Cadw: Assorting Room at former Kidwelly Tinplate Works (20196), National Historic Assets of Wales. de ble tidligere bevart som en del av Kidwelly Industrial Museum, som stengte i 2017.«Future of UK's only surviving tinplate works in Carmarthenshire in the balance five years after museum closure», Nation Cymru. 27. juli 2022.

I 1919 ble Mabel Greenwood, som bodde i Kidwelly med sin ektemann, advokaten Harold Greenwood, myrdet av arsenikkforgiftning. Harold Greenwood ble siktet for drapet og stilt for retten i Carmarthen i 1920. Han ble frikjent av juryen, som likevel opprettholdt sin oppfatning om at hun hadde blitt forgiftet med vilje. Etter drapet og rettssaken giftet Harold Greenwood seg på nytt og flyttet fra området.Greenwood Murder Trial, Kidwellyhistory.co.ukWilson, Colin (1984): Encyclopedia of Murder. Pan Books. ISBN 0-330-28300-6.

 Sport 

Det lokale rugby-laget er Kidwelly RFC, en klubb dannet på 1880-tallet som nå spiller i den walisiske rugby union-ligaen. De spiller hjemmekampene sine på Parc Stephen's i Kidwelly. Parc Stephen's er også hjemmearenaen til lokale fotball-, cricket- og bowlinglag. Fotballaget er Kidwelly Town AFC. Motorbanen Pembrey Circuit ligger omtrent 5 kilometer unna, og er vertskap for motorløp og stevner.«Pembrey Circuit», Pembreycircuit.co.uk

 Referanser 

 Eksterne lenker 

Kidwelly Castle
Kidwelly Industrial Museum

Kategori:Byer i Carmarthenshire